Puk-studente uit koshuis geskors ná voorval met personeellid | Maroela Media
NWU het 'n ondersoek van stapel gestuur nadat die 53 jaar oue personeellid van die Institusionele Kantoor op 21 Januarie die oggend 'n rugbesering opgedoen het toe hy probeer het om tussen die groep studente voor die kantoor deur te beweeg. Die studente het na bewering probeer keer dat hy tussen hulle deurloop. Lede van die huiskomitee was teenwoordig ten tyde van die voorval. Lees meer hier.
Louis Jacobs, woordvoerder van die universiteit, het Dinsdag in 'n verklaring gesê voortspruitend uit die ondersoek wat van stapel gestuur is, is die lede geskors hangende die finalisering van die ondersoek en moontlike dissiplinêre optrede.
"Die primarius van die koshuis is nie een van die sewe voorlopig geskorste HK-lede nie, en twee ander HK-lede, waar onder die onderprimarius, het self besluit om te bedank," het Jacobs gesê. "Alternatiewe verblyfreëlings op die universiteit se onkoste is vir die geskorste studente getref."
Jacobs het gesê die rede vir die voorlopige skorsing is om seker te maak dat die ondersoek behoorlik gedoen kan word en om enige moontlike intimidasie vanuit welke oord of inmenging met die ondersoek te voorkom. "Die integriteit van die ondersoek moet ten alle koste beskerm word, en studente wat nié by die beweerde insident betrokke was nie, moet geïdentifiseer en beskerm word. Die ondersoek na beweerde wangedrag deur eerstejaarstudente gaan ook steeds voort," het hy gesê.
Die sewe HK-lede het 48 uur tyd om redes te verskaf waarom die voorlopige skorsing nie gehandhaaf behoort te word nie, of waarom dit nie in die beste belang van die ondersoek is nie.
Reëlings sal getref word om 'n tussentydse leierskapstruktuur in die koshuis te vestig.
As die owerhede dan nie wil bekendmaak of die studente wit of swart is nie, sal een van Maroela se vriende onder die studente vir ons inlig wat aangaan. Dankie.
Maar die vermoede verhoog dat kleur 'n groot rolspeel!
Kon die personeellid nie net wag totdat groep studente verby is nie? Indien jy reeds rugprobleem het tref jy in elk geval voorsorg om nie in 'n gemaal, ens van mense in te beweeg nie. Klink maar moedswillig of dom vir my
Die hele NWU stelsel is murtoe. In Ratau word blanke kinders uitgeskop oor uiters netelige sakies, soos bv. Jool gees, sokkie deelnames, ens.
Jarelange tradisies is nou as diskriminasie afgetakel. Ook as betalende inwoners, word studente van vooregte vir die onbenulligste van redes ontneem.